Kakva je situacija po gradovima i opštinama u Srbiji.

Izvor: Mondo/ Goran Sivački

Skoro trećina obolelih u Srbiji od novog korona virusa je u Beogradu, gde je najviše registrovanih slučajeva u opštini Voždovac, a najmanje u Sopotu.

To su pokazali najnoviji podaci objavljeni na sajtu Ministarstva zdravlja kovid-19, prema kojima je u Beogradu potvrđeno 1.636 slučajeva, odnosno 29,68 odsto od ukupnog broja u Srbiji, a zatim u Nišu - 879, Ćupriji - 194, Valjevu - 150, dok je najmanje registrovanih u opštinama Crna trava, Čoka, Štrpce, Trgovište - po jedan.

Od beogradskih opština, najviše zaraženih je u opštini Voždovac - 193, Zemun - 183, Zvezdara - 181, Novi Beograd - 177, dok je u prigradskim opštinama najviše zaraženih u opštinama Obrenovac (77), Grocka (66), Surčin (55).

U tri centralne beogradske opštine Vračaru, Starom gradu i Savskom vencu registrovano je 72, 63 i 55 obolelih. Više informacijama o broju obolelih po beogradskim opštinama pročitajte na sajtu COVID-19.

VAŽNO!

Domovi zdravlja od 1. aprila funkcionišu kao ambulante za korona virus, a ukoliko osetite simptome virusa, odmah idite u dom zdravlja. Moguće je uraditi i test samoprocene na korona virus na sajtu Ministarstva zdravlja.

Uskršnje praznike Srbija će provesti kod kuće - uveden je do sada najduži policijski čas, koji traje 84 sata, odnosno od petka u 17 do utorka u pet časova.